ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา เรื่อง แก้ไขประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา ครั้งที่ 2
ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา
ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา
เรื่อง
แก้ไขประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา
ครั้งที่ ๒[๑]
 

ตามที่ได้ประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา
เรื่อง แก้ไขประกาศคณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา
เมื่อวันที่ ๑๑ มกราคม ๒๕๕๙ นั้น
เนื่องจากเจ้าของที่ดินบางรายไม่สมัครใจและยินยอมจะอยู่ร่วมโครงการฯ อีกต่อไป
กรมโยธาธิการและผังเมืองร่วมกับเทศบาลเมืองบัวใหญ่จึงเสนอขอเปลี่ยนแปลงรายการ (พื้นที่ดำเนินการ) อาศัยอำนาจตามมาตรา ๔๙
แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ กำหนดว่า
ถ้าผู้ดำเนินโครงการจัดรูปที่ดิน
ประสงค์จะแก้ไขเปลี่ยนแปลงรายการในโครงการหรือวิธีการดำเนินโครงการจัดรูปที่ดินที่ได้รับความเห็นชอบแล้ว
ให้ยื่นคำขอพร้อมทั้งแผนผังหรือวิธีการที่จะแก้ไขหรือเปลี่ยนแปลงต่อคณะกรรมการจัดรูปที่ดินเพื่อพัฒนาพื้นที่ส่วนจังหวัดเพื่อพิจารณาเห็นชอบ

ทั้งนี้
กรมโยธาธิการและผังเมืองร่วมกับเทศบาลเมืองบัวใหญ่ ได้พิจารณาปรับลดขนาดพื้นที่ตามแผนที่แสดงเขตโครงการจัดรูปที่ดินเพื่อพัฒนาพื้นที่จังหวัดนครราชสีมา
ท้ายประกาศนี้

คณะกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา
ได้พิจารณาและมีมติเห็นชอบการประกาศขอบเขตพื้นที่โครงการจัดรูปที่ดินเพื่อพัฒนาพื้นที่จังหวัดนครราชสีมา
บริเวณถนนโครงการ สาย ค๒ และบริเวณถนนโครงการสาย ง๓ เขตเทศบาลเมืองบัวใหญ่ อำเภอบัวใหญ่
จังหวัดนครราชสีมา และการจัดรูปแปลงที่ดินใหม่แล้ว เมื่อวันที่ ๖ ธันวาคม ๒๕๕๙


ประกาศ ณ วันที่ ๒๐
มกราคม พ.ศ. ๒๕๖๐
วิเชียร จันทรโณทัย
ผู้ว่าราชการจังหวัดนครราชสีมา
ประธานกรรมการจัดรูปที่ดินเพื่อพัฒนาพื้นที่ส่วนจังหวัดนครราชสีมา
[เอกสารแนบท้าย]

๑. แผนผังแสดงพื้นที่โครงการจัดรูปที่ดินเพื่อการพัฒนาพื้นที่บริเวณถนนโครงการสาย ค๒ และบริเวณถนนโครงการสาย ง๓
เขตเทศบาลเมืองบัวใหญ่ อำเภอบัวใหญ่ จังหวัดนครราชสีมา

(ดูข้อมูลจากภาพกฎหมาย)







พิมพ์มาดา/ปริยานุช/จัดทำ
๒๗ กุมภาพันธ์
๒๕๖๐

ปริญสินีย์/ตรวจ
๕ เมษายน ๒๕๖๐

























[๑] ราชกิจจานุเบกษา
เล่ม ๑๓๔/ตอนพิเศษ ๕๕ ง/หน้า ๕๔/๒๒ กุมภาพันธ์ ๒๕๖๐